तब की उपलब्ध ये सारी सुविधाएँ, तब की उपलब्ध वैज्ञानिकी, प्रौद्योगिकी पर निर्भर थीं, और इसी वजह से बेहद सीमित मात्रा में ही प्रचलित थीं। आमतौर पर क्षेत्र विशेष में ही। इनके इस्तेमाल में तमाम झंझटें भी थीं। फिर, सितंबर १९५८ में बैंक ऑफ अमरीका ने एक बड़ा दांव खेला। बैंक ऑफ अमेरिका ने फ्रेस्नो शहर के सभी ६० हजार योग्य निवासियों को बैंक अमरीकी कार्ड नामक क्रेडिट कार्ड मुफ़्त में भेज दिया और इसका उपयोग शहर के तमाम व्यापारिक संस्थानों में करने का अनुरोध किया। शहर के तमाम व्यापारिक संस्थानों से भी इस कार्ड को स्वीकार करने का अनुरोध किया। यह परीक्षण चल निकला और इस कार्ड की मांग तो बढ़ी ही, नए प्रकल्पों के गठन का रास्ता भी खुला। १९६६ में मास्टरकार्ड का जन्म हुआ और १९७६ में बैंक अमरीकी कार्ड का नाम बदल कर वीजा कार्ड हो गया। दुनियाभर के देशों में यही दो कार्ड अधिक लोकप्रिय हैं। परंतु तब इन कार्डों का प्रयोग, कैशलेस की सुविधा देते होते हुए भी उपयोगकर्ताओं के लिए झंझट भरा होता था, बावजूद इसे ये कार्ड लोकप्रिय होते रहे।